open-index/open-wikipedia-markdown huggingface dataset:
كاس إفريقيا د 2023 - مرحلة لإقصاء نيشان

**مرحلة لإقصاء نيشان ديال [[كاس إفريقيا 2023]]** هيّا لمرحلة تّانية ؤ لّخرة ديال كاس إفريقيا د 2023. بدات ف 27 يناير 2024 ؤ سالات ف 11 فبراير 2024.

## لفراقي لمأهلين
لفراقي جّوج لّولين من كلا ڭروپ تأهلو نيشان، ب لإضافة ل 4 د لفراقي لّولين من مجموع لفراقي لي جاو ف لمرتبة تّالتة ف كلا ڭروپ.

ناميبيا و موريطانيا تأهلو ل الدور التاني ل لمرة اللولة ف التاريخ ديالهوم.

## لماتشات


## دور 16
### أنڭولا vs ناميبيا

### نيجيريا vs كاميرون


### غينيا ستيوائية vs غينيا


### مصر vs لكونڭو دّيموقراطية


### الراس لخضر vs موريطانيا


### سينيڭال vs كوط ديڤوار


### مالي vs بوركينا فاصو


### لمغريب vs جنوب إفريقيا


## كار د فينال
### نيجيريا vs أنڭولا

### لكونڭو دّيموقراطية vs غينيا


### مالي vs كوط ديڤوار


### راس لخضر vs جنوب إفريقيا


## دومي فينال
### نيجيريا vs جنوب إفريقيا


### كوط ديڤوار vs لكونڭو دّيموقراطية


## لمركز تّالت


## لفينال

## مصادر

تصنيف:كاس إفريقيا 2023
كاس إفريقيا 2023 ݣروپ A

لماتشات د لݣروپ A ديال كاس إفريقيا 2023 بداو ف 13 يناير و غادي يساليو ف 22 يناير 2024. لڭروپ فيه لكوط ديڤوار، نيجيريا، غينيا بيصاو و غينيا لإستوائية.

## لفراقي

**نوطات**

## طابلو د النتايج

## لماتشات
*جميع لأوقات محليين، GMT (UTC±0 ±0).*

### لكوط ديڤوار vs غينيا بيصاو
13 يناير 2024  (2024-01-13)&nbsp; &nbsp;&nbsp;20:00

تيران ألاسان واطارا، أبيدجانالحضور: 36.858لاربيط: أمين عمر (مصر) 

### نيجيريا vs غينيا لإستوائية
14 يناير 2024  (2024-01-14)&nbsp; &nbsp;&nbsp;14:00

تيران ألاسان واطارا، أبيدجانلاربيط: أبونڭيلي طوم (جنوب إفريقيا) 

### غينيا لإستوائية vs غينيا بيصاو
 18 يناير 2024  (2024-01-18)&nbsp; &nbsp;&nbsp;14:00

تيران ألاسان واطارا، أبيدجان

### لكوط ديڤوار vs نيجيريا
 18 يناير 2024  (2024-01-18)&nbsp; &nbsp;&nbsp;17:00

تيران ألاسان واطارا، أبيدجان

### غينيا لإستوائية vs لكوط ديڤوار
 22 يناير 2024  (2024-01-22)&nbsp; &nbsp;&nbsp;17:00

تيران ألاسان واطارا، أبيدجان

### غينيا بيصاو vs نيجيريا
 22 يناير 2024  (2024-01-22)&nbsp; &nbsp;&nbsp;17:00

تيران فيليكس هوفويي بوانيي، أبيدجان

## التأديب

## مصادر

تصنيف:كاس إفريقيا 2023
ماجورو

**ماجورو** (بلمارشالية: **Mājro**) هو أرخبيل جا ف لجزر د لمارشال، و هو لعاصيما د لبلاد و فيه أكبر مدينة فيها. جات ماجورو على لمحيط لمهدّن و فيها 64 جزيرة تابعين ليها. لمساحة لكاملة د لأرض د هاد لأرخبيل هي 9.7 كم مربع، و لحرارة لمتوسطة فيها جوايه 27 درجة.

تيسكنو ف ماجورو تقريبا 30.000 واحد، و فيها لمطار الدولي لوحيد ديال لبلاد. هاد لعاصمة عندها تاريخ قديم. سكنو فيها الناس من هادي كتر من 2000 عام، و حكموها بزاف د لبلدان منها ألمانيا و الجاپون و لميريكان.

## مصادر


تصنيف:جزر مارشال
تصنيف:عواصم ديال بلدان
تصنيف:تأسيسات د 1884 ف ؤقيانوسيا
نوكو ألوفا

**نوكو ألوفا** (بالطونݣية: **Nukuʻalofa**) هي لعاصيما د طونݣا و أكبر مدينة فيها. جات على لمحيط لمهدّن، ف الشمال د لجزيرة د طونݣاطابو، اللي هي من لجزر لجنوبية د لبلاد. تأسسات ف 1795، شويا من مورا ما دخلو لبريطانيين للجزيرة، و هي لعاصيما د لبلاد من 1845. ف اللّول كانت هي لعاصيما د لمحمية لبريطانية اللي كانت تما، و من 1970 ولّات هي لعاصيما د لبلاد لمستاقلة د لمملكة د طونݣا، و فيها لقصر د لماليك.

تيسكنو ف نوكو ألوفا تقريبا 25.000 واحد، و فيها أكبر مطار دولي و أكبر مرسى ديال لبلاد.
## لأصل د السمية
السمية د نوكو ألوفا ماجا من اللغة الطونݣية، و تاتعني الدار د لبغو. نوكو هي الدار، و ألوفا هي لحب.
## مصادر


تصنيف:طونݣا
تصنيف:عواصم ديال بلدان
روني ڤيرزيي

**روني ڤيرزيي** (مزيود ف 1934 ف الدارلبيضا، توفى ف 1 يناير 2024 ف كيبيك) مصوّير سينيماطوڭرافي كانادي من أصل مغريبي. خدم روني سيرتو ف السينيما لكيبيكية، مي تا ف بعض لأفلام لمغريبية. كان ترشح ل جايزة جيني ف 1987 على "أحسن سينيماطوڭرافيا" ف أفلام "الراجل د الصباح" *The Morning Man*، و "طوبي ماكتيڭيو" Toby McTeague.

ڤيرزيي كان كاميرامان ديال جوج ملوك د لمغريب هوما محمد لخامس و لحسن التاني.

## لكاريير
بدا ڤيرزيي لكاريير د التصوير ملي كان عندو 14 عام. كان داز من لارمي د فرانسا ف لمغريب. ملي رجع محمد لخامس من لمنفى، خرج من لارمي مؤقتا باش يصور الرجوع د لماليك و عائلتو، و بقى مصوير شخصي د لقصر ب طلب من لماليك، لي كان كيسميه *لبيض الصغير* *le petit blanc*. دار بزاف د الجولات معا محمد لخامس بحال ف مصر، لبنان، السعودية، لكويت. قبل ماتكون التلفازة لمغريبية، كان كيدير تصوير ديال 20 دقيقة ف السيمانة ديال لأخبار لي كاتم لإداعة ديالهوم. بعدما خدم ڭيد و موطرجيم (حيت كان كايعرف اللوغة لمحلية مزيان) ديال طاقم تابع ل لمجلس لوطني د لأفلام د كانادا ONF، لي كانو ف لمغريب كيصوّرو وتائقي، جاتو فرصة باش يهاجر ل كانادا ف 1966 ب كونطرا د 6 شهور، و لتاحق ب نفس لمؤسسة، تا بدا كيخدم معا لموخريج دوني هيرو، على لفيلم ديالو "ڤاليري" لي خرج ف 1969. صوّر أفلام بشكل منتاضم ف السبعينات معا هيرو و موخريجين خرين بحال روجي فورنيي و جيل كارل، و بشوية بشوية بدا كينتاقل تا ل لأفلام ب النڭليزية بشكل كبر ف السبعينات و التمانينات، لي بانو ف السينيما و التلفازة. ف لكاريير ديالو، دار التصوير ديال كتر من 40 فيلم طويل.

## أفلام
### كانادا
* **1976**: لبنت الصغيرة لي ساكنة ف اللخر د الطريق (La Petite Fille au bout du chemin)
* **1985**: طوبي ماكتيڭيو (Toby McTeague)
* **1986**:
** لمنتاقم (The Vindicator)
** الراجل د الصباح (The Morning Man)
### لمغريب
* **1957**: براهيم
* **1961**: Un troubadour à Marrakech
* **1964**:
** Le logis des hommes
** La route des vacances
* **1967**: Les Chemins du Rif

## جوايز
* **1979**: جايزة Daytime Emmy على مسلسل The Big Blue Marble
* **1987**: ترشيح ل جايزة جيني ل أحسن سينيماطوڭرافيا على أفلام "الراجل د الصباح" و "طوبي ماكتيڭيو"
## مصادر

تصنيف:مصوير مغريبي
تصنيف:وفيات 2024
تصنيف:زيادة 1934
تصنيف:كاناديين من أصل مغريبي
تصنيف:ناس تزادو ف الدار البيضا
تصنيف:زماڭريا مغاربا ف كانادا
كاس إفريقيا د لكورة د لعيالات 2024

**كاس إفريقيا د لكورة د لعيالات 2024** ؤلا **وافكون 2024** ؤلا على ود الصپونصور **[[طوطال إنيرجيز]] كاس إفريقيا د لكورة د لعيالات 2024** هيّ كاس إفريقيا د لكورة د لعيالات نمرة 15 لي ملعوبة دابا ف لمغريب ف مابين 5 و 26 يوليوز 2025، لي كانت نيت نضّمات النسخة لفايتة د 2022.

جنوب إفريقيا هيّ لفرقة لي كاتدافع على اللقب ديالها ف هاد النسخة.

## ختيار لبلاد لمضايفة
لكاف حتافضات ب لمغريب كا بلاد مضايفة ف 10 غشت 2022، و هادشي كيخليها أول بلاد ف إفريقيا كاتنضم كاس إفريقيا د لعيالات جوج مرات متابعين.

## لإقصائيات
تأهلات لمغريب نيشان ل هاد التورنوا ب عتيبارها لبلاد لمضايفة. باقي لفراقي دازو من لإقصائيات على جوج مراحل، بعد عزلة تدارت ف موركاب محمد السادس ف الرباط، ف 6 يوليوز 2023.

### لفراقي لمأهلين
هادو لفراقي لي تأهلو ل كاس إفريقيا د لعيالات 2024:

## التيرانات
5 د لمدون تّختارو باش يضايفو لماتشات ديال التورنوا: الرباط، كازا، لمحمدية، وجدة، و بركان.

## مصادر

تصنيف:بوطولات عالمية د لكورة منضمة ف لمغريب
تصنيف:2025 ف كورة د إفريقيا
تصنيف:2025 ف الرياضة د لمغريب
أنا كانتيق الصيونص

**أنا كانتيّق الصيونص** (ب لعربية **أنا أصدق العلم**، ب النݣليزية **I believe in** **Science**) مشروع ديال الطرجامة و لكتابة د لمقالات د الصيونص ب لعربية لفصيحة، لي لهدف ديالو باش الجمهور الناطق ب لعربية يكون مطّالع على لمستجدات ف التبقشيش د الصيونص و الطيكنولوجيا، و لإنجازات اللخرة لي تدارو ف هاد لمجالات. هاد لمشروع شاركو فيه كتر من 2000 متطوع لي قدرو ينتجو كتر من 15000 مقال. لمؤسس د لمشروع هوّ أحمد الرايس، جيولوجي عراقي ساكن ف لبنان، و لمدير لحالي ديالو هوّ عصام فواز.

## تاريخ
بدا لپروجي ف 2011، معا أحمد الرايس، على سيتات د الصوشل ميديا، بحال فيسبوك. ف 2012، تّعتامد الشيعار لحالي د لمشروع لي هوّ "كانتيّق الصيونص حيت هوّ لمنهج لوحيد لي كايخدم بصّح" (ب لعربية: أنا أصدّق العلم: لأنّه المنهج المعرفي الوحيد الذي أثبت جدارته، ب النݣليزية I Believe in Science because it’s the only methodology that actually works). ف 2013 تدار السيت الرسمي ديالو. ف 2016، تقيّد رسمياً على شكل مونضامة لاربحية ف لبنان و ف لإتحاد لؤروپي.

## لأهداف
لأهداف ديال لمشروع هي:

* تحياد لحواجز د اللوغة لي منعات لعالم الناطق ب لعربية باش يوصل ل لمعرفة لحقيقية د الصيونص، ب خلق پلاطفورم حرة من التأتير ديال تبادل لمعرفة و لخبرة
* خلق و تشجيع بيئة على ود الشعوب الناطقة ب لعربية، لي كاتنتامي ل وسط تقافي كيعادي لحقيقة لعلمية، باش تقرا و تقلّب على لمعرفة د الصيونص
* تبيان لفعالية ديال لمنهج د الصيونص ف تفسير أكبر الضواهر لي كايحيطو بينا، ب التركيز على لموضوعية، الرفضانية، و التطبيقية ديال الصيونص الطبيعية و لإكتشافات ديالها

## لإستقبال
لفيزيسيان لاورنس كراوس كان من بين لعولاما لي هضرو على لمشروع بشكل إيجابي:

كانضن بلي مهم بزاف ف لعالم الناطق ب لعربية، و داكشي لي غادي يفرّق مابين لبلدان لي عايشة و لي ماعايشاش، هيّ لقوة لخدّامة لي عندها قدرة باش تستوعب التورات لي طاريين ف الصيونص، ماشي غير لمجالات لمتجردة، مي حتا التطبيقية، من لمهم باش الناس ف لعالم لعربي يتإكسپوزاو ل هاد النوع د لمعرفة، و هاد لپروجي أساسي ل هاد لغاراض.

لبليوجويست روبرت واينبرݣ تا هوّ ݣال:

كيبان ليا بلي هاد لپروجي شي حاجة واعرة، سيرتو حيت عندو شعبية كبيرة ف لعالم لعربي، و هادي بدية ديال تورة علمية ف لعالم لعربي

## مصادر

## لمزاود

* IBelieveinSci.com (السيت ويب)
* أنا كانتيق الصيونص ف فيسبوك

تصنيف:سيت ب لعربية
تصنيف:تأسيسات د 2011
تصنيف:سيت د الصيونص
رضوان جيد

**رضوان جيد** (مزيود ف 9 أبريل 1979 ف أڭادير) أربيط دولي مغريبي د كورة.

## لكاريير
رضوان جيد هوّ ولد لاربيط لمغريبي محمد جيد و كان رئيس ديال اللجنة الجيهاوية د لحكام ف لعصبة د سوس د كورة. بدا رضوان جيد لكاريير ديالو ف موسم 1993-1994 ف أڭادير ف لمركز د تكوين لحكّام، و تال 1998 كان أربيط د لعصبة. ولّا موراها أربيط ديال مابين لعصبات تال موسم 2002-2003 فاش طلع ل مستوى أربيط فيديرالي.

خدا لبادج الدولي د فيفا ف 2009، و كان أصغر أربيط دولي مغريبي ف داك لوقت. ف 2019، تّختار من بين النخبة A ديال لحكام ف إفريقيا من عند لكاف.

على لمستوى لمحلي، رضوان جيد حكم بزاف د لماتشات ب ملحوضية عالية بحال الديربيات بين الراجا و لوداد، و لأدوار اللخرة ديال كاس لعرش.

على لمستوى الدولي، تّختار باش يحكم ماتشات ف كاس إفريقيا ف 2017، 2019، و 2023. و كان من بين لحكّام ديال كاس لعالم 2022 ف قطر و كاس لعالم د لأندية 2022 ف لمغريب.

## مصادر

تصنيف:ناس د أݣادير
تصنيف:حكم مغريبي
تصنيف:زيادة 1979
تصنيف:ناس حيين
تيرون إيڭرتون

**تيرون إيڭرتون** (ب النڭليزية: *Taron Egerton*) هو ممثل ويلزي. تولد ف 1989 ف النݣليز.

## مصادر

تصنيف:ناس حيين
تصنيف:زيادة 1989
تصنيف:مومتيلين ؤ مومتيلات
تصنيف:ويلز
مشبوح

تصغير
**لمشبوح** (ب النڭليزية *Orion's belt*) هوما تلاتا د نجوم لّي كايبانو مزيان فوصت سّما.

## لموضع و السميات
جاو ف لكوكبة ديال ؤرايون ؤلا الجبّار ؤلا الصياد لكبير (السميات كيختالفو على حساب التقافة). هاد النجمات التلاتة كيتسماو شي مرات "لخواتات التلاتة" و سمياتهوم عند لفلكيين لعرب هوما النطاق، النيلم، و لمنطقة. هاد النجوم كيبانو متقاربين بزاف من لأرض بحال يلا نجمة وحدة، وخا هوما تلاتة د النجوم متباعدين.

زيادة على هادشي، لمشبوح كايلعب دورة بحال ماڭانة نتاع لّيل. شي لبعضين كايسمّيوه "ميزان لّيل" على حقّاش كايبان شويا منبعد لمغرب و كايغبر شويا قبل لفجر.

## ف التقافة د لمغريب
الشوفان د لمشبوح كان كيعاون لفلاحا باش يعرفو وقات لحرت و لحصاد. و لمصطلح د لمشبوح كانلقاوه ف لمتال الشعبية لفلاحية بحال:
يلا طلع لمشبوح عند لمغربرمي لمحرات و هربو يلا طلع لمشبوح مع لعشالوح زّرع بلكمشةو ڭول : لعام مشى
و مدكور تا ف لملحون بحال ف لقصيدة ديال عبد العزيز المغراوي ب عنوان "برڭ النو":

عن خدودك لاح المشبوح بالضيا في وقت الصحو *** و نشهر نورك شعشع ضاوي *** صبحت فجوة

و قصيدة "عيون لمهرة" ديال السي التهامي المدغري:

إمتى ونايا مبطوح *** من هواك أ نجم المشبوح

## مصادر


تصنيف:نجوم ب سميات خاصة
الفراجة ڭرجة

[تصغير|[نتفليكس|نيتفليكس هو أكبر مثال ديال الفراجة ڭرجة حيت كايحط للناس السيرية كاملة دقة وحدة الشي اللي كايعطيهم الإمكانية ينزلو عليها كاملة ؤ يتفرجو فيها ڭرجة دقة وحدة]]
**الفراجة ڭرجة** (بالنڭليزية: **Binge-watching**) هي فاش كاتشد شي نشاط ترفيهي بحال الفراجة فشي مسلسل ؤلا برنامج ؤ كاتنزل عليه ڭرجة ف وقت قصير بلاصة ما تتفرج ف شوية كولا نهار.

## السطاتيستيك
ف واحد الاستطلاع دارتو نتفليكس ف فبراير 2014، 73% ديال الناس كايديفّينيو "الفراجة ڭرجة" على أنها "التفراج ف ما بينات 2 تال 6 ديال الحلقات ديال نفس البرنامج ف ڭلسة وحدة". شي بقشاشا كايمشيو جيهة التعريف ديال الفراجة ڭرجة حسب الكونطيكس ؤ الكونطوني ديال البرنامج. شي وحدين ؤخرين كايميلو جيهة أن الفراجة ڭرجة ممكن تڭال على نفس الڭلسة الطويلة د الفراجة فيها بزاف ديال البرامج مختالفين ؤلا الفراجة المزروبة فين ممكن تتفرج مثلا ف سيزون كاملة ديال شي مسلسل ف ڭلسة وحدة بلاصة ما تتفرج ف حلقة فالنهار.

الفراجة ڭرجة كا ظاهرة اجتماعية بدات كاتبان مع السرابس ديال الستريمين د الڤيديو ف 2006 تال 2007 بحال مثلا *[[نتفليكس|نيتفليكس]] Netflix* ؤ *أمازون پرايم Amazon Prime* ؤ *هولو Hulu* فين المتفرج ممكن يتفرج ف البرامج ؤ المسلسلات حسب الطلب. كا مثال، 61% ديال المشاركين ف الاستطلاعات د نيتفليكس ڭالو باللي كايتفرّجو ڭرجة بطريقة مداومة. شي دراسات ؤخرين حديتين ؤ اللي تدارو على الداطا ديال السرابس د الفراجة حسب الطلب الكبار ف ماريكان بيّنو باللي 64% ديال الكليان ديالهم كايتفرجو ڭرجة بالقليل مرة فالعالم.

## مصادر

تصنيف:تلفازة
قصة د حياتك (تيد تشيانڭ)

**قصة د حياتك** (ب النڭليزية *Story of Your Life*) هيّ رواية قصيرة ديال لكاتب لميريكاني تيد تشيانڭ. تنشرات لمرة اللولة ف 1998 ف لڭزو التاني ديال أنطولوجيا ب عنوان "سطارلايت"، و عاوتاني ف 2000 ف مجموعة قيصاصية ديال تشيانڭ ب عنوان "قيصاص د حياتك و وحدين خرين" Stories of Your Life and Others. لموضوع الرئيسي ديالها هوّ اللوغة و لحتمية.

قصة د حياتك ربحات جايزة نيبيولا على أحسن رواية قصيرة ف عام 2000، و جايزة ثيوضور ستورجن ف 1999، و ف نفس لعام ترشحات ل جايزة هيوڭو على أحسن رواية قصيرة. تطرجمات ل لوغات خرين بحال الطاليانية، الجاپونية، لفرانساوية و لألمانية.

ف 2016 خرج فيلم ب عنوان مجية *Arrival* مبازي على لقصة، ب مومتيلين بحال إيمي أدامز، دجيريمي رينر، و فوريست ويتيكر، لي ترشح ل 8 د الجوايز د ؤسكار، منها جايزة أحسن تصويرة و جايزة أحسن سيناريو، و ربح جايزة أحسن صوت. ف 2017 ربح لفيلم جايزة ريي برادبوري و جايزة هيوڭو على أحسن تمتيل درامي.

## مصادر

تصنيف:تعاويد
بشرى كربوبي

**بشرى كربوبي** (مزيودة ف 15 ماي 1987 ف تازة) هيّ أربيطة دولية مغريبية د كورة، لي حكمات شحال د لماتشات على لمستوى لقاري ف كورة د الرجال و لعيالات.

## حياتها
بشرى كربوبي تولدات ف تازة، و كانت الصغيرة من بين 5 د لخوت. بدات كاتلعب كورة ف فرقة ب درجة هابطة. ف 2001، تحلات مدراسة ديال التحكيم ف مدينتها ل الرجال و لعيالات، و نضمات ليها وخا خوتها عارضو لقرار ديالها، حيت عتابرو بلي "حشومة" بنت تلبس شورط و تجري ف التيران معا الرجال.

ف 2007 بدات لبوطولة د كورة د لعيالات ف لمغريب، و كربوبي كانت عندها فرصة باش تولي أربيطة وطنية. مشات من مدينتها تازة باش تسكن ف مكناس. بعدما شافها بّاها كاتريني ف زيارة ليها، ساند لموقف ديالها و ڭال ل خوتها باش يحتارمو لإختيار ديالها. على عمر د 19 عام، ولات أربيطة ف لبوطولة اللولة و التانية د لعيالات. ف 2016، طلعات ف لڭراض، و ولّات أربيطة دولية.

ف 2018، شاركات لمرة اللولة ف التحكيم ديال تورنوا قاري، ملي أربيطات ماتش ديال لمنتخب د زامبيا ضد غينيا لإستوائية ف كاس إفريقيا د لعيالات 2018. ف 2020، كانت أول مرا كاتسيّر ماتش ديال لبوطولة 1 د الرجال ف لمغريب. ف كاس إفريقيا 2021، كانت ف الطاقم التحكيمي د لفينال بين مصر و سينيڭال.

ف كاس إفريقيا 2023، كانت أول مرا من شمال إفريقيا كاتسيّر ماتش ف كاس إفريقيا د الرجال كا أربيطة ف وسط التيران، ف لماتش مابين نيجيريا و غينيا بيصاو.

## مصادر

تصنيف:ناس تزادو ف تازة
تصنيف:زيادة 1988
تصنيف:لعيالات ف لمغريب
تصنيف:حكم مغريبي
تصنيف:زيادة 1987
تصنيف:ناس حيين
تصنيف:ناس د تازة
تصنيف:مغريبيات د لقرن 21
براير فيلاحي

**براير فيلاحي** هوّا واحد الشهر في ليومية لفيلاحية كايبدى في 13 فبراير (فرانساوي) و كايكمّل في 12 مارس.

التلت يام اللخرين ديال براير محسوبين ف ليالي حيّان.

## لمنزلات لّي فيه
فيه تلاتة د لمنزلات:
* سعت لخبيّة
* فرع لموقدّم
* فرع لموخّر

## ف التقافة الشعبية
تصغير
كاينين شلّا متال ف التقافة الشعبية على براير:
يجي برايريصفّيها من كلّ ضرايرولا يزيدها مراير ف مراير

تفسير: يلا كان شّتا قليلة فليالي، و يلا جات شّتا بزاف فبراير، زّرع غادي يتعطق. و يقدرو يزورڭو دّرا.

يلا ما جات شّتا، ما كاين صابة: لا زرع لا درا.

تصغير
يجي برايريصفّيها من كلّ ضرايرولا يزيدها بعاير ف بعاير

معنى بحال بحال. زّرع لّي نايض غادي يولّي مازير مع لغبار لّي تدار قبل.

## مصادر

تصنيف:فبراير
تصنيف:مارس
مجية (فيلم)

**مجية** (ب النڭليزية *Arrival*) فيلم د لخيال لعلمي خرج ف 2016، ب إخراج ديال دينيس ڤيلنوڤ و سيناريو ديال إريك هايسيرير، لي أضاپطا لقصة من رواية قصيرة ديال لكاتب لميريكاني تيد تشيانڭ ب عنوان قصة د حياتك. لبطلة د لفيلم هيّ عالمة د اللسانيات لويز بانكس، لي لعبات الدور ديالها لمومتيلة لميريكانية إيمي أدامز. بانكس خدّماتها لارمي د لميريكان باش تطرجم اللوغة ديال كائنات فضائية جاو ل لأرض، قبل ما يطرا شي سوء تافاهوم و تنوض حرب معاهوم. مومتيلين خرين بانو ف أدوار تانوية كاين منهوم دجيريمي رينر، فوريست ويتيكر، مايكل ستولبارڭ و تزي ما.

لعرض اللول ديال لفيلم تدار ف 1 شتنبر 2016، ف مهرجان ڤينيسيا د السينيما. و ف لميريكان بان ف 11 نونبر 2016. ربح لفيلم 203 مليون دولار ف لقاعات د السينيما ف لعالم كامل، و نال لإعجاب د النقاد، سيرتو بسباب لأداء ديال أدامز ف دور لبطلة، لإخراج ديال ڤيلنوڤ، و لفكرة لأساسية د لفيلم لي هيّ لمحاولة د التواصل معا كائنات فضائية. لفيلم تّعتابر من بين أحسن 10 د لأفلام ديال عام 2016.

لفيلم ترشح ل 8 د الجوايز د ؤسكار، منها جايزة أحسن تصويرة و جايزة أحسن سيناريو، و ربح جايزة أحسن صوت. ف 2017 ربح لفيلم جايزة ريي برادبوري و جايزة هيوڭو على أحسن تمتيل درامي.

## مصادر

تصنيف:أفلام د 2016
تصنيف:فيلم ميريكاني
تصنيف:فيلم موخود من خدمة أدبية
تصنيف:أفلام د التعاويد لعيلمي
عبداللطيف جبرو

**عبداللطيف جبرو** (مزيود ف يوليوز 1939 ف الرباط، توفى ف 28 نونبر 2023) صحافي و كاتب و بنايكي مغريبي. كان شارك ف مضاهرات ضد لإحتلال د فرانسا ملي كان عندو 14 عام، و بدا لكاريير ديالو ف الصحافة ملي كان عندو 20 عام.

عبد اللطيف جبرو كان عضو ف إتحاد كتاب لمغريب.

## حياتو
جبرو كان واحد من أبرز الصحافيين و المؤرخين ف المغرب. تزاد فـ الرباط، و قرا فـ مدارس محمد الخامس و ليسي مولاي يوسف. دخل ل عالم الصحافة من عام 1959، و كتب فـ بزاف ديال الجورنالات المغربية المعروفة بحال: التحرير، الأهداف، المحرر، الإتحاد الاشتراكي، و الأحداث المغربية. فـ هاد اللخرة، كان عندو عمود مشهور سماه "كلام الصباح"، و بقى كايكتبو حتى توفى نهار 28 نونبر 2023، وهو عندو 84 عام. كان جبرو من الوجوه الكبيرة فـ الصحافة المغربية، و عضو فـ إتحاد كتاب المغرب. ساهم بزاف فـ توثيق و تحليل مراحل مهمة من تاريخ المغرب المعاصر، خصوصاً من بعد الإستقلال.

### خدمتو

* عبد الرحيم بوعبيد: سيادة الوطن وكرامة المواطن (1983)
* المهدي بنبركة، ثلاثون سنة من أجل بناء مجتمع جديد (1986)
* الرياضيات مدرسة للوطنية (1986)
* بناء الوطن... معركة أقوياء النفوس (1986)
* في مواجهة العاصفة (1991)
* المهدي بن بركة في الرباط (1995)
* الحقيقة أولاً... مغرب الأمس القريب (1999)

هاد الكتوبا كيتعتابرو مراجع مهمة على ود فهم التاريخ السياسي و الإجتماعي ديال المغرب فـ القرن العشرين.

### ورثو و تأثيرو
عبد اللطيف جبرو كان بحال ذاكرة حية ديال تاريخ المغرب لعصري، عاش أحداث كبيرة و كتب عليها، و كان عندو دور مهم فـ الصحافة الحزبية، خصوصاً داخل حزب الإتحاد الإشتراكي د لقوات الشعبية. و كان مرتابط بزاف ب سياسيين كبار بحال المهدي بنبركة و عبد الرحيم بوعبيد.

## مصادر

تصنيف:صحافي مغريبي
تصنيف:زيادة 1939
تصنيف:وفيات 2023
تصنيف:جريدة رسمية
تصنيف:المغرب التطواني
تصنيف:المغرب الفاسي
سوڤا

**سوڤا** (بلفيدجية: **Suva**، ب لهندية د فيدجي: **सुवा**) هي لعاصيما د فيدجي و أكبر مدينة فيها. جات على لمحيط لمهدّن، ف لجنوب الشرقي د لجزيرة د ڤيتي ليڤو، اللي هي أكبر جزيرة ف لبلاد.

سوڤا هي لعاصيما ديال فيدجي من 1877، ف لوقت اللي قرر فيه لإستعمار لبريطاني يبدّل لعاصيما اللي قبل، اللي كانت هي ليڤوكا. بقات هي لعاصيما تا مورا لإستقلال ف 1970.

تيسكنو ف سوڤا جوايه 95.000 واحد، فيها مطار دولي (هو تاني أكبر واحد د فيدجي)، و أكبر مرسى د لبلاد. هي أكبر مدينة ف لبلدان د الجزر د لجنوب د لمحيط لمهدّن خارج ؤسطراليا و نيوزيلاندا، و فيها لمقر ديال بزاف د لمؤسسات اللي خدّامة ف ديك لمنطقة.
## مصادر


تصنيف:فيدجي
تصنيف:عواصم ديال بلدان
ليستيريوز عند لبهايم

تصغير|
معزة منجومة
**ليستيريوز عند لبهايم**، هوّا مرض كايوقع عند بزاف ديال لحيوانات. خوصوصان عند لغنم و لماعز لّي كاياكلو سلواجا شوية عيّان (ب
pH بفق 5,5).

## سباب
سباب هد لمرض هوّا واحد باكتيرية كاتسمّى *Listeria monocytogenes*.

هد لميكروب كايعيش في لارض و في سّلواجا.

يقدر يعطي مرض ل بنادم. والاكين ما كايتعديش من لبهايم مراض.

## علامات
النعجة ولا لمعزة مريضة كاتهز راسها. كايڭولو ليها "منجومة" ولا "مستوهة".


Sheep encephalitic listeriosis head upper deviation.jpg
Sheep encephalitic listeriosis neck lateral deviation.jpg
Listeriôze gade coûtchaedje cô stindou.jpg
Listeriôze gade tiesse sol costé.jpg
Listeriôze gade vout co plitchter.jpg


## تشخيص
لبيطاريّين عارفين ليستيريوز فاش كايلقاو مرض رّاس لّي جى بلغفلة عند نعجة ولا معزة؛ و ما كايعديش فلقطعة ديال لغنم و كايقتل بزربة.

كاينين أمراض خرة لّي كايردّو نّعجة منجومة، متلان دود رّاس عند لغنم ولاكين هوّا كايتكوّن بشوية (خصّو سيمانات).

عند لخرفان، كاين موت لموخ رّمادي. ما كايتكوّن بزربة حتا هوّا (كيبقى يّام).

## مصادر

تصنيف:مرض
تصنيف:أمراض ديال بهايم
موبي ديك (راپور)

**يونس طالب** لمعروف ب سميت **موبي ديك** ولاّ **لموتشو** (تولد ف 1978 ف الرباط) هو راپور مغريبي، من اللّوالا اللي بداو هاد لفن. بدا موبي ديك الراب ف 2006، و ربح لجائزة اللولا ف لمهرجان د لبولڤار. من ديك الساعة و هو معروف، و خرّج بزاف د لأغاني و لألبومات اللي تسمعو بزّاف.
## لأغاني ديالو
موبي ديك عندو بزاف د لألبومات لمعروفة، منها:
* *لموتشو فاميلي* (2011)
* *لمادّة لخام* (2016)
* *فاست فود* (2018)
* *پاك دو 6* (2021)
* *فينومينال* (2023)
## مصادر

تصنيف:زيادة 1978
تصنيف:راپور مغريبي
تصنيف:ناس تزادو ف الرباط
موبي ديك (توضيح)

هادي صفحة د التوضيح، **موبي ديك** يمكن يكونو عندها هاد لمعاني:

* موبي ديك: رواية خرجات ف 1851 ديال لكاتب لميريكاني هيرمان ميلڤيل.
* موبي ديك (راپور): راپور مغريبي.

## أفلام
* موبي ديك (فيلم د 1930)
* موبي ديك (فيلم د 1956)
* موبي ديك (فيلم د 1978)
* موبي ديك (فيلم د 2010)
* موبي ديك (فيلم د 2011)

تصنيف:صفحة توضيح
دجيمي وييلز

**دجيمي ضونال "دجيمبو" وييلز** (مزيود ف 7 غشت 1966) بيزنيسمان د لأنتيرنيت و مسؤول د لويب بريطاني ميريكاني. وييلز واحد من لمؤسسين ديال لمشروع اللاربحي ويكيپيديا، و لمشروح الربحي فاندوم *Fandom* (سميتو لقديمة "ويكيا" *Wikia*). خدم ف پروجيات خرين بحال بوميس، نوپيديا، ويكي تريبيون، و ويكي تريبيون لإجتماعية.

وييلز هوّ رئيس مجلس لؤمانا Board of Trustees ديال مؤسسة ويكيميديا، لي هيّ مونضامة خيرية ساهم ف التأسيس ديالها باش ترعى ويكيپيديا و مشاريع خرين ديال ويكيميديا. ف 2006، كان ف الليستة د أكتر 100 واحد عندهوم تأتير ف لعالم.

## حياتو
### طفولتو
تولد دجيمي وييلز ف هانتسڤيل، ف ولاية ألاباما. بّاه كان مول حانوت، و مّو و جداتو كانو كيسيّرو مدراسة خاصة لي نيت دجيمي و خوتو التلاتة بداو قرايتهوم فيها. ملي كان دري صغير، دجيمي كان كيعجبو يقرا بزاف. ملي كان ف عمرو 3 سنين، شرات مّو موسوعة وورلد بوك إنسايكلوپيديا من عند بياع و شراي متجول. و هوّ كيكبر ولا كيحماق على هاد لموسوعة، مي معا لوقت بدا كيلاحض النواقص فيها، متلاً بلي وخا فيها بزاف د لمعلومات، كاينين ديما معلومات و مواضيع ماكاتكوڤريهومش. وورلد بوك كانت كاتعطي وريقات د التلصاق (ستيكرز) لي لواحد يقدر يلصقهوم ف شي صفحة و يزيد ؤلا يصحح معلومات، و دجيمي هادشي نيت لي كان كيدير، بحال يلا نوعنما كيراجع لموسوعة (كيما دابا ف ويكيپيديا).

## مصادر


تصنيف:ناس حيين
تصنيف:زيادة 1966
تصنيف:ويكيپيديا
شوال لخروف (نوارة)

تصغير
**شوّال لخروف** (سمية علمية: *Reseda alba*) هيّا نوّارة بايضة من لفاميلة د Resedaceae كاتجي ف زّنايڭ ف الشتوة (من يناير حتّال مارس).

كاياكلوه لغنم و لبڭر.


Blanke rezete (ary شوّال لخروف chewwal-l-khrof) plante etire côpêye grandeur.jpg|ربيع كلّو
Blanke rezete (ary شوّال لخروف chewwal-l-khrof) foye.jpg|ورڭة
Blanke rezete côpêye (ary شوّال لخروف chewwal-l-khrof) fleur.jpg|نوّارة
Blanke rezete côpêye (ary شوّال لخروف chewwal-l-khrof) fleur et grinnes.jpg|زريعة
Blanke rezete (ary chewwal-l-khrof) fleur clintcheye voye-rid.jpg|فجنب طّريق
Blanke rezete (ary شوّال لخروف chewwal-l-khrof) tchamp.jpg|فزنيڭة


## نويطات

## مصادر

تصنيف:نبتات توصفو ف 1753
براير (توضيح)

هادي صفحة د التوضيح، كلمة **براير** يمكن يكونو عندها هاد لمعاني:

* فبراير
* براير فيلاحي: شهر ف التقويم لفيلاحي لأمازيغي.
* براير *Brier*: مدينة ف لميريكان.
* براير (صوفتوير) *Briar*: صوفتوير ديال لإتصال پير تو پير.

تصنيف:صفحة توضيح
لفينال د كاس إفريقيا 2023

**لفينال د كاس إفريقيا 2023** هوّ لماتش اللخراني ديال كاس إفريقيا 2023 لي حدّد لبطل ديال هاد النسخة نمرة 34 د كاس إفريقيا. لماتش تّلعب ف تيران ألاسان واطارا ف أبيدجون، كوط ديڤوار ف 11 فبراير 2024، مابين نيجيريا و كوط ديڤوار، و سالا ب الرباح ل كوط ديڤوار ب 2 ل 1. هادي لمرة التالتة لي كاتربح فيها كوط ديڤوار كاس إفريقيا بعد 1992 و 2015.

## التيران
تيران ألاسان واطارا لمعروف تا ب التيران لؤلامپي د إبيمپي، و قبل ب التيران لوطني د كوط ديڤوار، هوّ تيران ب تخدامات متعددة، ف إبيمپي و أنياما ف الشمال د مدينة أبيدجون. التيران تحل د 2020. هاد التيران كيضايف لماتشات لمهمين د كورة، بما فيهوم لماتشات ديال لمنتخب د كوط ديڤوار، و كاين ف لملكية ديال لحوكومة د كوط ديڤوار، و كيهز 60000 متفرج، شي لي كيخليه أكبر تيران ف لبلاد، و واحد من أكتر التيرانات لعصريين ف إفريقيا.

## لماتش


## مصادر

تصنيف:كاس إفريقيا 2023
عمر شريف (مغني مغريبي)

**عمر شريف** هو مغني مغريبي د الشعبي من مدينة فاس، مات نهار التلات 13 فبراير 2024 ف الدار البيضا. كان معروف ب الأغنية الشعبية، تايغني ف السهرات الفنية و المهرجانات و العراسات و المناسبات، سوا ف المغرب ولا ف الخاريج.

## حياتو
مات عمر شريف ف دارو نهار التلات 13 فبراير 2024 ف الدار البيضا ب أزمة قلبية، شي لي خلق صدمة ف لوسط لفني لمغريبي، و خلى بزاف د لفنانين يعزيوه بحال موس ماهر و عبد الله الداودي و حسن ديكوك و نادية العروسي و نجاة عتابو.

## الأعمال الفنية
من الأغاني الشعبية ديالو:

* الغزال
* نايضة
* ألباس
* كتبت ليك برية
* نتوما لعزارة
* سداتي
* مليكة

## مصادر

تصنيف:فنانين ؤ فنانات مغاربا
تصنيف:شعبي
تصنيف:وفيات 2024
تصنيف:ناس توفاو ف الدار البيضا
عمر شريف (توضيح)

هادي صفحة د التوضيح، **عمر شريف** يمكن تحيل ل هاد لمواضيع:

* عمر شريف: مومتيل مصري.
* عمر شريف (مغني مغريبي): موغني مغريبي د الشعبي.
* عمر شريف: شخصية خيالية ف لفيلم لميريكاني شركة د لحرب *War, Inc.*

## سميات قراب
* عمر الشارف: كوايري مغريبي
* عمرو شريف: طبيب مصري
* عمرو شريف (لعاب د لباسكيط): لعاب د لباسكيط مصري

تصنيف:صفحة توضيح
مورفين (توضيح)

هادي صفحة د التوضيح، **مورفين** يمكن تحيل ل هاد لمواضيع:

* مورفين: مركب كيماوي كيتخدّم ف تسكين الضرّان.
* لمورفين (راپور): راپور مغريبي.
* مورفين (فرقة د لمزيكة): فرقة ميريكانية د الروك ألطيرناتيڤ.
* مورفين (فيلم): فيلم روسي خرج ف 2008.
* "مورفين": عنوان د أغنية ديال مايكل دجاكسن

تصنيف:صفحة توضيح
لإمبراطورية لمغريبية الشريفة

تصغير|لإمبراطورية الشريفة ف لعهد ديال السعديين
**لإمبراطورية لمغريبية الشريفة** (ب لعربية *المملكة المغربية الشريفة* ؤلا *الدولة المغربية الشريفة*، ب لأمازيغية *ⵜⴰⵎⵏⴽⴷⴰ ⵜⴰⵛⵉⵔⵉⴼⵉⵜ ⵏ ⵍⵎⵖⵔⵉⴱ*، ب لفرانساوية *Empire Chérifien*) هوّ مصطلح تاريخي كيتّقصد بيه لمغريب، و كان مخدّم مابين لقرن 16 و لقرن 20، ف لعهود ديال السعديين و لعلويين، لي كيعتابرو بلي أصولهوم شريفة (من النسل ديال محمد).

## تاريخ
تال 1912، كانت لإمبراطورية الشريفة دولة عسكارية دينية ب حدود مامحدداش مزيان، و فيها ناس ب أعراق و أديان مختالفين. لإمبراطورية دخلات ل لفترة لعصرية بشكل تدريجي معا التغلغل ديال لإقتصاد الراسمالي ف لقرن 19، و التطويق لعسكاري د فرانسا و سپانيا، لي أدى ل السني ديال معاهدة لحماية من عند السلطان مولاي عبد لحفيض ف 30 مارس 1912 معا فرانسا، ف لوقت لي الريف ولى تحت السيطرة د الصبليون. لعاصمة ديال لإمبراطورية الشريفة كانت ف فاس، و تحولات من عهد لحماية ل الرباط.

هاد لمصطلح مات ليه لحوت ف اللخر ديال عهد لحماية، و تخدّم لمرة اللخرانية ف لجريدة الرسمية نمرة 2352 ف 22 نونبر 1957. ف الجريدة نمرة 2353 و لي تبعوها تخدّم بلاصتو مصطلح "المملكة المغربية" Royaume du Maroc.

النضام السياسي ديال لمغريب تدارو فيها تبديلات و إصلاحات مورا لعهد د لإستعمار، بحيت ولا قرب ل لأنضيما لغربية ف الساس و التنضيم لمؤسساتي ديالو، شي لي عطا أول دستور د لمغريب ف 1962، و شكّل نضام ديال ملكية دستورية. اللقب ديال لعاهل د لبلاد تا هوّ تبدل من سلطان ل ماليك.

## مصادر

تصنيف:تاريخ د لمغريب
تصنيف:سلالة لعلويين لفيلاليين لحاكمة
تصنيف:لفترة لعصرية لمبكرة ف لمغريب
لحرب لأهلية د ميانمار (2021-)

**لحرب لأهلية د ميانمار** لمعروفة تا ب **التورة د الربيع د ميانمار** ؤلا **لحرب الدفاعية د الشعب** هيّ حرب أهلية طارية دابا ف ميانمار لي كاتعتابر طرف من صراعات داخلية بداو من 1948، و شعلات مزيان من 2021 بعد نقيلاب عسكاري ف ميانمار، و لقمع لي طرا بعد مضاهرات ضد النقيلاب. تال حدود يناير 2024، لألاف ديال لعساكريا ستسلمو بلا مقاتلة، منهوم 6 د الجينيرالات. كاينين مراقبين كيڭولو بلي لقوات ديال طاطماداو (الجيش د ميانمار) "باقين شادين و مسلحين مزيان"، و بلي عندهوم حولافا برانيين و مونة كبيرة.

لأمم لمتحدة ڭالت ف مارس 2023، بلي 17,6 مليون د الناس ف ميانمار محتاجين معاونات إنسانية، 1,6 مليون ترحلو من ديورهوم، و 55000 مبنى مدني تعرض ل التخريب. جوايه 40000 واحد هربو ل بلدان مجاورة بحال لهند و طايلاند.

## مصادر

تصنيف:مطايفات د 2021
تصنيف:مطايفات د 2022
تصنيف:مطايفات د 2023
تصنيف:مطايفات د 2024
تصنيف:2021 ف ميانمار
تصنيف:2022 ف ميانمار
تصنيف:مطايفات د 2025
تصنيف:2023 ف ميانمار
تصنيف:2024 ف ميانمار
تصنيف:2025 ف ميانمار
كيلڤين كيپتوم

**كيلڤين كيپتوم تشيرويوط** (مزيود ف 2 دجنبر 1999، توفى ف 11 فبراير 2024) كان جراي كيني د لمسافات الطويلة و تال فاش مات مول الروكور لعالمي ديال لماراطون. هوّ لوحيد ل حد الساعة لي جرى ماراطون ف قل من ساعتاين و دقيقة، تحت شروط مقبولة ديال الروكور، و جرى 3 من أسرع لمارطونات ف التاريخ، و كان مكلاصي اللول من بين أحسن الجرايا د لماراطون د الرجال ف لعالم.

## حياتو
كيپتوم كان مجوج ب أسينات تشيتوطو روتيتش و والد معاها جوج وليدات.

### لوفاة
نهار 11 فبراير 2024 معا 11 د الصباح ب التوقيت لمحلي، تّقتل كيپتوم ف كسيدة د الطريق ملي كان صايڭ مابين مدون تشيپكوريو و إلدوريط ف كينيا. لبوليس ڭال بلي كيپتوم فقد السيطرة على طونوبيلتو و ضرب ف شجرة، شي لي أدى ل لموت ديالو و ديال لمدريب ديالو لي كان راكب معاه.

#### ردود فعل
سيباستيان كو، الرئيس ديال لإتحاد الدولي د لاطليتيزم عطا تعزية ديالو نيابة على لمؤسسة لي كيترأسها، ل لفاميلة و الصحاب ديال كيپتوم و ل لأمة ديال كينيا، و ڭال "يالله ف لبدية د هاد السيمانة ف شيكاڭو، لموضع لي دار فيه كيپتوم الروكور لعالمي لخارق د لماراطون، باش وتّقت بشكل رسمي هاد التوقيت التاريخي. [كيپتوم] رياضي واعر لي خلا إرت ماكاينش بحالو، و غادي نفتاقدوه بزاف".

الجراي إليود كيبتشوڭي، مول الروكور لقديم د لماراطون، تاهوّ عزى ف لموت ديال كيپتوم و ڭال بلي "كيپتوم كان نجم طالع"، و بلي "كانت حياتو باقية قدامو باش يحقّق إنجازات عضيمة".

الرئيس د كينيا ويليام روطو ڭال بلي "كيپتوم كان نجم، و واحد من أحسن الرياضيين ف لعالم".

## مصادر

تصنيف:وفيات 2024
تصنيف:زيادة 1999
تصنيف:ناس تزادو ف كينيا
تصنيف:ناس توفاو ف كينيا
الوظيفة العمومية فالمغريب

ف لمغريب، **الوظيفة العمومية** ولّا **لخدمة معا الدولة** هي لخدمة ف لإدارات و ف لهيئات لحكومية ديال لبلاد. هاد نوع ديال لخدامي عندها بزاف ديال لقواعد و شروط و لمزايا ف لمجتمع. لموظاف لعام ف لمغرب, كيقدر يخدم ف لوزارات ف لإدارات, ف لموقاطعات, ف شركات لعمومية, و زيد و زيد. لهدف ديال لقطاع لعام هو ينقص من شوماج ف لبلاد, يضمن لخدمة ديال لإدارات ف لمغريب و يلبي لحتياجات ديال لمغاربة. لعكس ديال لوضيفة لعمومية هيّ لخدمة ف لپريڤي.

## لعملية ديال تقياد فلوظيفة لعمومية
لقبول فلوظيفة  لعمومية كيدوز من بزاف ديال لإجراءات و لمراحيل.

### شروط تقياد
لي كيبغي يخدم ف لوظيفة أول حاجة كيدير هي كيدفع طلب على حسب لپوسط لي بغا يخدم فيه فسيت ديال الوظيفة العمومية، فين كايتفيلترا لميلف ديال كل مرشح مزيان، من ناحية تكوين و لخبرة ديالو.

### مراحيل لقبول

* **لكيتابي:** لي كيتعزل فلمرحلة لولة كيدوز متياحانات كتابية على تخصوص ديالو و على تقافة ديالو فشي موضوع طوندونس
* **شافاوي:** وراها كيدوز متيحان فاصافاص مع لجنة خاصة، باش يقيّمو تواصول و لمهارات ديالو، و لي كايجيب بزاف ديال نوقاط فهاد لمتيحانات كايتقبل

## لمازايا ديال الوظيفة العمومية

### لستيقرار
من لحوايج لي كيخليو لمغاربة يدفعو للوظيفة لعمومية هو لستيقرار لي فيها على عكس لقيطاع لخاص لي ما فيهش لأمان لمهني.

### لمزايا لجتيماعيا
لخدمة ف لقيطاع لعام عندها بزاف د لفوائيد لجتيماعيا، بحال تقاعد، تغطية صحية، صالير مزيان و پريمات، سكنة و طوموبيل فبعض لحالات، هادشي كيسهل على لموظاف لعمومي حياتو و حياة عائلتو.

### تطور لمهني
لقيطاع لعام فلمغرب فيه تسلسل هرمي كيخلي لموظف خدام مزيان باش يزيد ف لڭراض، و يحسن من لوضعية لمهنية ديالو.

## مصادر

تصنيف:قتيصاد لمغريب
تصنيف:لمجتمع د لمغريب
ويلكام تو موروكو

**ويلكام تو موروكو** (، يعني "مرحبا بيكوم ف لمغريب") هيّ أغنية من تأليف و إنتاج لفنان لمغريبي نادر خياط، لمعروف ب ريدوان، لي دارها باش تكون لأغنية الرسمية ديال كاس لعالم د لأندية 2022 لي تلعبات ف لمغريب. صدرات بشكل رسمي ف السيت د فيفا ف 5 فبراير 2023. هاد لأغنية طلعات ف الطوندونس لمغريبي د يوتيوب، و كانت جمعات كتر من 1,7 مليون مشاهدة تال حدود 7 فبراير 2023.

لأداء د لأغنية داروه مجموعة من لمغنين لمغاربا لمعروفين بحال أسماء لمنور، ريم فكري، أمينوكس، نعمان بلعياشي، دوزي، زهير بهاوي، حاتم عمور و ديزي دروس.

## لفكرة و لإستقبال د لأغنية
ريدوان ڭال بلي هاد لأغنية كاتعبر على الروح ديال تامغرابيت. و زاد بيلا التجربة ديال إنتاج هاد لأغنية كانت "عامرة ب لأحاسيس"، و بلي كانت "مسؤولية" كبيرة على كتافو. و عبر على لفخر ديالو ف تمتيل لمغريب على لمستوى الدولي معا مونضامة بحال لفيفا.

على حساب مقال ديال موروكو وورلد نيوز، لڤيديو كليپ ديال ويلكام تو موروكو كيبيّن مضاهر ديال التقافة و التاريخ د لمغريب، زيادة على لكرم و لمضايفة ديالو، و لحب ديالو ل لكورة.

السيت ديال بيزنيس غانا ڭال بلي لأغنية عندها "حيوية"، و بلي "كاتحتافل ب لاكريم ديال لموهبة لموسيقية د لمغريب".

## مصادر

تصنيف:أغاني ب الداريجة
تصنيف:أغاني ب النڭليزية
تصنيف:2023 ف لمغريب
تصنيف:كاس لعالم د لأندية 2022
زهير بهاوي

**زهير ميد بهاوي** (مزيود ف 22 نونبر 1995) هوّ موغني و مؤلف أغاني د لپوپ و الراي مغريبي. تشهر بهاوي ف 2017 ملي صدر أغنيتو أسطا لويڭو Hasta Luego.

## لكاريير لفنية
بدا بهاوي لكاريير لفنية ديالو ملي ربح ف جايزة حاتم عمور ف 2016، ب أغنية "ماعرفتينيش".

ف 2017، ب تعاون معا إلياس تيو تيو و CHK، صدر أغنية "أسطا لويڭو"، و ف 2019 خرج أول ألبوم ديالو ب عنوان "فابور".

## أعمال

### سينڭل

### ألبومات

* فابور (2019)

## مصادر

تصنيف:زيادة 1995
تصنيف:ناس حيين
تصنيف:مغني مغريبي
حاتم عمور

**حاتم عمور** (مزيود ف 29 غشت 1981 ف الدارلبيضا) هوّ موغني و مومتيل مغريبي. بدا لكاريير ديالو ملي ربح و نال إعجاب الجمهور ف مسابقة ستوديو دوزيم ف 2005. خدا تجربة ف التمتيل ف دور هود ف لمسلسل د رمضان بنت بلادي. من بين لأغاني لمعروفة ديالو "ناداني حضنك يا أمي" لي كتب كلامها الشاعر لمصري خالد الشيباني، و لحنها هاني إسماعيل.

كان ترشح باش يربح جايزة أحسن موغني ف شمال إفريقيا، ف مسابقة "أفريكا ميوزيك أوورد"، على أغنيتو "الأول" لي صدرات ف 2016.

ف 2018 خرّج أغنية ب عنوان Nos Fuimos Lejos معا إنريكي إڭليسياس.

## أعمالو

## أعمال د التلفازة

## مصادر

تصنيف:ناس تزادو ف الدار البيضا
تصنيف:زيادة 1981
تصنيف:مومتيلين مغاربا د لقرن 21
تصنيف:مومتيلين د تلفازة مغاربا
تصنيف:مغني مغريبي
تصنيف:ناس د الدار البيضا
تصنيف:ناس حيين
تصنيف:مومتيلين ؤ مومتيلات مغاربا
تصنيف:مومتيلين د لأفلام مغاربا
تصنيف:مومتيل مغريبي
مول لمليح (مسلسل)

**مول لمليح** هوّ مسلسل درامي مغريبي بان ف 2022، من لإخراج ديال أيوب لهنود، سيناريو ديال مامون الناصيري، و متّلو فيه عبد الإله رشيد، سعد موفق، سعيد باي، فضيلة بنموسى، كوثر تيسية، ريم فكري و غيرهوم. تبت هاد لمسلسل على لقناة اللولة ف شهر رمضان، و كان كيدوز على التلفازة من التنين ل لخميس معا 22:30 ب توقيت ڭرينيتش.

هاد لمسلسل كيعاود لقصة ديال جوج خوت و كيفاش طلعو من حومة شعبية ف مراكش ل عالم الشهرة و لبيزنيس، تا ولاو كيمتالكو واحد من أشهر الريسطوات ف لبلاد، و كيفاش طورو راسهوم و واجهو بزاف د التحديات تا حققو لأحلام ديالهوم.

## لفكرة
لفكرة لأصلية ديال مامون الناصيري، و السيناريو تّكتب بشكل جماعي معا لموخريج أيوب لهنود و كتّاب خرين د السيناريو. حاولو لكتّاب باش يبيّنو لعقبات لي كيواجهو الشباب لمغريبي ف تحقيق لأحلام ديالو.

## لقصة
لمسلسل كيبدا ف لقنت د لحومة، ملي لعربي كيحط لكرّوصة ديالو لي كيبيع فيها الساندويتشات. لعربي واحد الشاب كيدمر و كيصوّر طرف د لخبز من عرق جبهتو، و باغي يطور راسو و يحسن لمستوى لإجتماعي ديالو. و باغي يرد الجميل ل لواليدة ديالو لي رباتو، و يتهلا ف حبيبتو سعيدة.

لعكس من هادشي، خوه الصغير عباس مستهتر و مشومر، و ماباغي يدير تا شي مجهود باش يوصل ل لكبيدة ديال حنان لي ساكنة ف نفس لحومة و ماكاتبادلوش لمشاعر، حيت كاتميل ل خوه لعربي.

عباس كيكتاشف وصفة د الطياب سحرية لي كاتبدل حياتو و حياة خوه، و كاتخليهوم يوصلو ل النجاح و يترفحو، ولاكين هادشي غايأتر بشكل خايب على لعلاقة بيناتهوم.

### لأدوار الرئيسية

### أدوار تانوية

* صباح بنشويخ
* زهيرة صديق
* زينب عبيد
* محمد الشوبي
* حسن بديدة
* حسام غيلان
* عزيز البوزاوي
* موسى معسكري
* حمزة الفضلي
* أسامة أسوس
* محمد الحسيني البومسهولي
* خديجة عماري

## مصادر

تصنيف:مسلسل د التلفازة مغريبي
تصنيف:مسلسل د التلفازة بدا ف 2022
لجامعة د مالطا

**لجامعة د مالطا** (بلمالطية: L-Università ta' Malta، **UM** قبل كانت **UOM**) هي مؤسسة د تعليم لعالي ف مالطا. كاتقتارح ديپلوم د باشلور،  ماستر و دكتورا. هي عضو ف **ل**جمعية د لجامعات لأوروپية و ريزو لاكسيس لأوروپي، وجمعية د لجامعات لكومنولس، و ريزو أوتريخت، وريزو سانتاندر، ومجموعة كومپوسيتلا والجمعية الأوروپية للتعلم على طول لحياة ف لجامعات (EUCEN) وبرنامج دولي ديال تبادل د طلاب (ISEP).

لإسم لقصير ديالا هو ميليت *Melit*.

## تاريخ
قبل لجامعة د مالطا، كانت كاينة واحد لجامعة مسيحية عيساوية إسما كوليجيوم ميليتينس (Collegium Melitense) تاسسات ف 12 نونبر 1592. كان فلول موطعا ف واحد دار قديمة ف ڤاليطا. قبل ماتبنا لجامعة بين 1595 و 1597. لبناية لولة دبا معروفة بلسم د لبناية لقديمة د لجامعة.

لعيساويين جراو عليهوم من مالطا ف 1768، و واخا لملكية ديالوم داتا لخزينة د نضام د لقديس جون، لجامعة بقات مفتوحة و لاساسد بقاو خدامين. لجامعة د مالطا بدات رسمياً ف 22 نونبر 1769 ملي مانويل پينتو دا فوسينكا سنا ضهير. توقفات مؤقتاً ملي كان لمدير هو فرنسيسكو شيمينز دي طيخاضا ف 1770، قبل ماتعاود تفتاح ملي جا إمانويل دي روهان پولدوك ف 1779.

تعوضات ب ليكول سونطرال (l'École Centrale) ملي فرانسا ستعمرات مالطا بين 1798 و 1800، ولكن عاودت فتحات ملي دخلو لينڭليز فلقرن 19. بين 1937 و 1974 لمؤسسة كان إسما لجامعة لملكية د مالطا.

## بنايات

### لبناية د مسيدة
لبناية لرئيسية د جامعة د مالطا كاينة ف واحد لموطاع كيتسمى *تال قروق* ف مسيدة. مساحة ديالا تقريبا  250200 m^2,  جاو فيها أغلبية المؤسسات و المراكز د الجامعة.

بلانات باش يبنو هاد لبناية بداو ف لخر د لخمسينات بعد ما الجامعة القديمة د ڤاليطا رجعات صغيرة بزاف. شكل د لبناية لجديدة صمماتو واحد شركة نڭليزية. عاوناتا فيها شركة مالطية إسما مورتيمير. لحجرة لولانية نزلوها ف 22 شتنبر 1964 نهار مورا ستقلال ديال مالطا. لبني تسالا ف 1970. شكل ديالا مأنسپيري من لجامعات د مريكان.

### لبناية د ڤاليطا
لبناية د ڤاليطا هي أول بناية ديال لجامعة، كاينا ف لعاصمة د مالطا. لبناية كتستقبل محاضرات دولية و عدد قليل ديال الدروس و مدارس د الصيف. حاليا فيها مختبر د لبحت و لإبداع و تطوير, فيها مركز ديال لقراية و طرق حل لمشاكيل و فيها حتى لمكتبة ديال لجامعة.

## تلامد
لعدد د تلامد تقريبا 11500 (منم 1074 ماجين من لخارج) كيقراو لوقت كامل أولا غير نص وقت. لجامعة تابعة لنظام ديال إيراسموس. كل عام كتخرجو منا 3000 تلميد. باش تدخلا خصك دوز واحد إمتحان منقط على 7.

تلامد ديال مالطا و إتحاد لأروپي مكخلصو والو إدا كانو كقراو لوقت كامل نيڤو باشلور. لخلاص كيكون بنسبة نيڤو ماستر و ما فوق و بنسبة لتلامد لي مماجينشي من إتحاد لأروپي. كاين حاليا 600 تلميد براني فالجامعة شي لي كيمتل %7 من تلامد كاملين.

## تصاور

فيشي:2022_-_Univ_of_Malta.jpg|الدخلة ديال الجامعة
فيشي:Valletta_VLT_07.jpg|بّناية لقديمة د لجامعة ف ڤاليطا
فيشي:Campus_Hub_Malta.jpg|*كامپوس هاب*، بنايات د السكنى و الشوپينڭ مابين الجامعة و سبيطار *ماطير ديي* Mater Dei
فيشي:University_of_Malta_library.jpg|لمكتبة ديال لجامعة د مالطا.


## مصادر


تصنيف:مالطا
تصنيف:جامعات ؤ مؤسسات د تعليم لعالي
تصنيف:تأسيسات د 1769 ف مالطا
إل كانتيلينا

تصغير|441x441بك|إل كانتيلينا
**الكانتيلينا** هو أقدم نص أدابي معروف ف لّوغة لمالطية. كيرجع ل لقرن 15 (مافايتش 1485، لعام لي مات فيه مولاه، ؤ غالبا ف سّبعينات ديال لقرن خمسطاش)، والاكين ماتلقا حتال 1966 من طاراف تّوارخيا ݣودفري ويتينݣر ؤ ميكيال فسادني. كاتنسب لقصيدة ل پييطرو كاشارو، ؤ سجلها ولد خوه/ختو براندانو ف لكناش لعدلي (1533 - ماي 1563). نسخة لأصلية موجودة ف لأرشيڤ لعدلي ف ڤاليطا.

واخا مكتوبة ب لمالطية، ب حروف لاتينية، هي شكل لولاني لّي ما تأترش بزاف ب لّوغات رّومانسية، ؤ هي ميتال ديال لمالطية لقديمة. هاد نّص فيه بزاف ديال مورفيمات عربية. لكلمات رومانسية لوحيدة هوما *vintura* "زهر"، لي شي مرات كاترجم ل "مصير"، ؤ *et* "ؤ". ف لعموم، نّصوص لمالطية لقديمة فيهم شوية ديال لكلمات ماشي سامية؛ ؤ حتا ف نّصوص لي جاو من بعد، كان شيعر كيخدم كلمات سامية كتر لّوغة لعامة. إل كانتيلينا غالبا ماكاتمتلش لّوغة لّي كانو كيهضرو بيها ݣاع لمالطيين ف ديك لوقيتة، ولاكين غير نخبة لي كانو كيهضرو ب شكل مزوق باش ترضي طّبقة لّي حاكمة.

## مصادر

## شوف تا
* ؤ فورتونا

تصنيف:شيعر
تصنيف:مالطا
تصنيف:لقرن 15 ف مالطا
أمينوكس

**أمين التمري** لمعروف ب **أمينوكس** (مزيود ف 19 فبراير 1991 ف طانجا) هوّ موغني مغريبي. تشهر ب لأسلوب لفريد ديالو ف لأر أند بي لعصري ف لمغريب.

## أعمال
أمين التمري واخد ديپلوم ديال موهنديس د الدولة ف جيني إليكتريك من كلية الصيونص و الطيكنولوجيا ديال طانجا.

## لكاريير
بدا أمينوكس لكاريير لفنية ديالو ف 2007، معا ݣروپ تي كلان راپ T-Clan Rap. عاماين موراها قرر باش يخرج من لݣروپ و يكمل بوحدو. ف 2010، سنى كونطرا معا شركة أفريكا پروض. ف 2013، صدر أول ڤيديو كليپ ديالو ب عنوان "طفات الشمعة"، من ألبومو اللول "أنا وياك". شهراين موراها خرج لڤيديو كليپ التاني ب عنوان "أنا وياك"، لي لاقى إعجاب كبير و تّنتاشر ف لقنوات لوطنية. ل مدة طويلة هاد لأغنية حتافضات ب لمركز اللول ف أكتر 30 أغنية مطلوبة من عند لمستامعين ف لمغريب.

ف 2015، خرجات أغنية "وا يما"، لي خلاتو يحصل على وسام ملكي من عند لماليك محمد السادس ف يوليوز 2015، ب مناسبة عيد الشباب. غنى أمينوكس ف بزاف د لمهرجانات بحال مهرجان لمزيكة الروحية ف 2016، و مهرجان تويزا ف نفس لعام، و مهرجان موازين ف 2016 و 2018.

ف 2017، قرر باش يأجل لكاريير ديالو بسباب مشاكيل ف صحتو، و نشر هاد لخبار ف صفحة لفيسبوك ديالو ف 27 أبريل. بفضل دعم ديال لماليك، قدر يكمل النشاط ديالو ف ضرف 3 شهور.

ساهم معا ريدوان و إينا مودجا ف لأغنية الرسمية ديال النسخة 12 د لألعاب لإفريقية لي تنضّمو ف لمغريب مابين 19 و 31 غشت 2019.

ف دجنبر 2019، تمات الدعوة ديالو معا دادجو دجونا، لارتيست و محمد رمضان، من قيبال ݣيمس باش يقدم عروض ف النسخة التالتة ديال "نجوم ف لبلاصة" Stars in the place، لي هوّ حفلة موسيقية فابور للجمهور. ف نفس لعام، خرّج جوج أغاني "أنا ديالك" و "بيني و بينك"، لي دار ليهوم لإخراج جاكوب زواق.

### لألبومات

* أنا وياك (2013)
* ريمونطادا (2018)
* الري ديالي (2020)

### أغاني سينݣل

## جوايز

* 2015
** أحسن موغني مغريبي د لپوپ
** أحسن موغني ف شمال إفريقيا
** وسام ملكي من عند لماليك محمد السادس
* 2019: أحسن شطاح ف إفريقيا

## مصادر

تصنيف:ناس تزادو ف طانجا
تصنيف:زيادة 1991
تصنيف:مغني مغريبي
تصنيف:ناس د طانجا
تصنيف:ناس حيين
الپروجي ديال تكمال القراية

**الپروجي ديال تكمال القراية** (بالفرانساوية: **Projet de Fin d'Études** ؤاللي كاتختاصر ب **PFE**) هو واحد المشروع حرايفي اللي كاتتقفّل بيه القراية ف شي مدرسة د المهندسين ؤلا العام الثاني د شي ماسطر فالكلية. المدة الديالو غالبا كاتكون بين 5 تال 8 شهور، و ف لعادة 6 شهور.

الهدف الرئيسي ديال الپروجي ديال تكمال القراية كايكون هو أن الطالب يطبق دوك المعارف النظرية اللي قراهم بطريقة عملية فشي شركة ؤلا مؤسسة. ؤ كايكون عندو حتى أهداف ؤخرين بحال أن الطالب يتعلم الخدمة الجماعية ؤ ؤ يفهم شي شوية كيفاش خدّام سوق الخدمة.

المشروع ممكن يتدار من راسو لساسو فالشركة ؤلا ممكن فشي حالة أن طرف منو يتادر فاللابو د المؤسسة الأكاديمية اللي كايقرى فيها الطالب.

## مصادر

تصنيف:تعليم
تصنيف:مقالات ب عناوين فيها نيولوجيزم
صورا (موضيل تيسكت ل ڤيديو)

**صورا** () هوّ موضيل ديال تيسكت ل ڤيديو *Text-to-video* طوراتو شركة ؤپن إي أي ديال الدكا لإصطناعي. يقدر يجينيري ڤيديوات من پرومپت (تيكست مكتوب) لي كيوصف شنو خاص يكون فيها، ؤلا يطوّل ڤيديو ديجا موجود، سوا من لبدية د لڤيديو ل اللور ؤلا من اللخر د لڤيديو ل لقدام. تال حدود أكتوبر 2024، هاد لموضيل باقي ماتّطلق ل عموم الناس.

## تاريخ
عدد ديال لموضيلات ديال توليد لڤيديو من التيسكت كانو ديجا موجودين قبل من صورا، بحال *مييك أ ڤيديو* ديال شركة ميطا (مولات فيسبوك)، *دجين 2* ديال رانويي *Runway*، و لوميير *Lumière* ديال ڭووڭل، لي باقي تاهوّ ف لفاز د لبحت. ؤپن إي أي كانت خرّجات ضال إ 3، لڤيرسيون التالتة ديال ضال إ لي كيجينيري التصاور من پرومپت ب تيكست، غير ف شتنبر 2023.

لفريق لي طوّر صورا سماه على لكلمة الجاپونية لي كاتعني "السما" ()، باش تدل على "لپوطونسييل لإبداعي لي ماعندوش حدود". ف 15 فبراير 2024، ؤپن إي أي حطّات لپريڤيو اللول ديال صورا ب حطان ڤيديوات قصيرة ب جودة عالية، بحال وحدة ديال طونوبيلة غادية ف طريق جبلية، أنيميشن ديال "وحش قصير و هشيش"، تصوير تاريخي ديال كاليفورنيا ف وقت السخانة د الدهب، جوج د الناس كيتمشاو ف طوكيو ف التلج، و غيرها، و دكرات بلي صورا تقدر تولّد ڤيديوات تال دقيقة وحدة ف الطول. الشركة پارطاجات تقرير تقني لي كيبيّن الطرقان باش تم تدريب لموضيل. الرئيس ديال ؤپن إي أي سام ألتمان تاهوّ نشر تويتات لي جاوب فيها على پرومپتات ديال خدايميا ف تويتر ب ڤيديوات صاوباتهوم صورا من دوك لپرومپتات.

ؤپن إي أي علنات بلي معوّلة ترد صورا متاحة ل لعموم، ولاكين ماشي ف وقت قريب، و ماحدداتش فوقاش. الشركة عطات لاكصي بشكل محدود ل واحد فرقة حمرا ، لي فيها حرايفيا ديال التضليل و لإنحياز لمعلوماتي، باش يتيستيو لموضيل. الشركة پارطاجات السيستيم تا معا عدد محدود ديال لمبدعين لمحتارفين، منهوم فنانين و ناس كيصاوبو ڤيديوات، باش تاخد فيدباك على النفعية ديالو ف لمجالات لإبداعية.

## لقدرات و لحدود
الطيكنولوجيا لي مبازية عليها صورا هي براسها ديال ضال إ 3. على حساب ؤپن إي أي، صورا هيّ محول ديال التشتيت diffusion transformer، بحيت كاتبدا ب ڤيديو فيها "تخربيق" و داك التخربيق كيحيّدو الطرانسفورمر بشوية ف كلا مرحلة تا كاتخرج لڤيديو.

ؤپن إي أي ستعملات ڤيديوات موجودين فابور ف أنتيرنيت، و تا ڤيديوات لي ترخصو ل لغاراض ديال تدريب لموضيل، ولاكين ماحدداتش شحال د لڤيديوات و لمصدر ديالهوم. بعد لإصدار، ؤپن إي أي عتارفات بلي كاينين نواقص ف هاد الطيكنولوجيا، بحال بلي كاتلقى صعوبة باش تسيميلي حالات معقدة د لفيزيك، ؤلا باش تفهم السببية (حاجة لي كاتدي ل حاجة بشكل منطقي)، ؤلا تميّز بين ليمن و ليسر. ؤپن إي أي علنات تا بلي كيما ديجا كينصّو لقواعد د السلامة ديالها، صورا غادي تحد من لإمكانية ديال تخدام پرومپت عندو دلالات جنسية، ؤلا لي كاتدعو ل لعنف ؤلا لكراهية، ؤلا كاتبيّن تصاور ديال ناس مشهورين، ؤلا فيها محتوى عليه كوپيرايت.

على حساب تيم بروكس، باحت من لي طوّرو صورا، لموضيل قدر يكتاشف كيفاش يدير ڤيديوات ب ڭرافيزم د تلاتة د لأبعاد غير من الداطاسيت ديالو، و بيل پيبلز، تاهوّ باحت خدم على نفس السيستيم، ڭال بلي لموضيل صاوب ڤيديوات من بزاف د لقنات بلا مايكون هادشي مدكور ف لپرومپت. لڤيديوات ديال صورا مطاڭيين ب ميطاداطا د التوتيق C2PA باش تبين بلي صاوبها دكا صطيناعي.

## مصادر

تصنيف:2024 ف الصوفتوير
تصنيف:طيكنولوجيا د لفيلم و لڤيديو
تصنيف:ستيتناء من طاݣ ناقصين تصاور
تصنيف:ؤپن إي أي
نزار إديل

**عادل نزار الشرابي** لمعروف ب **نزار إديل** (مزيود ف فاس) موغني مغريبي. بدا لكاريير لفنية ديالو ف 2001. كان كيبغي لفن من صغرو، و قرا ف لمعهد لموسيقي د فاس. كيدير لغنا و التلحين و لكتابة د لأغاني، و تعامل معا عدد د لفنانين بحال عبد الرحيم الصويري، حاتم عمور و خولة بنعمران.

ف 2016 لأغنية ديالو "طاح على راسو" عرفات نجاح كبير و خلاتو يتّشهر بزاف ف لمغريب و عند الجالية لمغريبية ف ؤروپا. ف نفس لعام خدا وسام من عند لماليك محمد السادس ب مناسبة عيد الشباب.

إديل تزاد عندو وليّد ف 2022 و عندو ولد أخور سميتو غالي.

## أعمال
إديل عندو بزاف د لأعمال لغنائية، بحال:

## جولات غنائية
* 2016: جولة ف ؤروپا (20 تال 30 أكتوبر)، سيرتو سپانيا، بلجيكا، فرانسا و هولاندا
* 2017: مهرجان فاس د لمزيكة الروحية

## جوايز
* 2016: وسام د لمكافأة لوطنية ب ڭراض د فارس

## مصادر

تصنيف:مغني مغريبي
ڤاليطا

**ڤاليطا** (بلمالطية: **il-Belt Valletta**) هي لعاصيما د مالطا و أكبر مدينة فيها. جات ف الشمال الشرقي د لڭزيرة د مالطا، اللي هي أكبر جزيرة ف لبلاد. ڤاليطا هي أبعد عاصيما ف لجنوب ديال ؤروپا، و أصغر عاصيما ف لبلدان ديال ليتيحاد لؤروپي. لمنطقة لميطروپوليطانية ديال ڤاليطا هيّ نيت لڭزيرة د مالطا كاملة، يعني ماكيلقاش لواحد بزاف د بلايص لخاويين بلا سكنى بين لمدون ف مالطا.

تسمات لمدينة على جون باپتيست دو ڤاليط، لي قدر يدافع على لڭزيرة من لغزو لعتماني. الستيل د لبني ديالها تابع ل الستيل لمعماري لباروكي، ب عناصر ديال لمانييرية، لكلاسيكي الجديد و لعصري. لحرب لعالمية الجاوجة خلات أتارها فيها، بحال التدمير ديال دار لؤپيرا لملكية. دخلات ل الليستة د ليونيسكو ديال لمواقع د الترات لعالمي ف 1980، و فيها 320 معلامة ف مساحة كاتساوي 0.55 كلم²، شي لي كيخليها أكتف (من لكتافة) منطقة أتارية ف لعالم.

ڤاليطا تختارت لعاصمة د التقافة د ؤروپا ف 2018، و كانت أشمش مدينة ف ؤروپا ف 2016. ڤاليطا معروفة ب الزين ديال لقصور لباروكية ديالها، زيادة على كنايسها و جراديها.

## تصاور

فيشي:City Gate, Valletta 002.jpg|لباب د لمدينة د ڤاليطا ف 2014
فيشي:Parliament Building.jpg|تفاصيل ديال دار لبرلمان (2015)
فيشي:Sacra_Infermeria_in_2016.jpg|لمركز د لمحاضرات لمتوسطي، لي كان كيتسمى قبل "صاكرا إنفيرميريا" *Sacra Infermeria* (2016)
فيشي:Triton Fountain.jpg|خصة د ترايتون من مور لإصلاح (2018)
فيشي:Drapeaux UE et Malte - La Valette.jpg|"ؤطيل الطاليان" لي تدار ليه ترميم باش يضايف لمتحف لوطني ديال لفنون ()
File:Is-Suq tal-Belt, June 2018 (5).jpg|سوق لمدينة () من مور الترميم (2018)

## مصادر


تصنيف:مالطا
تصنيف:عواصم ديال بلدان
تصنيف:تأسيسات د 1566 ف مالطا
طاليس الكوميدي (فنان مغريبي)

**عبد العالي لمهر** المشهور بالإسم الفني **طاليس الكوميدي**، أولا **طاليس المغربي** هو ممثل و مخرج مغربي  ومدرب للمواهب الفنية، تزاد فمدينة زاڭورة عام 1982.

## مسيرتو الفنية
الحياة الفنية ديال طاليس بدات ف مسرح مولاي رشيد فالدار البيضا، من بعد دار أول تجربة د التصوير معا الفنان حسن الفد ف فيلم سميتو "رحمة" مع عمر الشرايبي و هدى الريحاني. شارك عبد العالي ف التلفازة المغربية معا حسن الفد ف السلسلة الفكاهية «الكوپل»، و بعدها ف سلسلة «بغيت نسولك»، كيف ما تايقدم محتوى فكاهي ف مواقع التواصل الإجتماعي.

## الأعمال ديالو

### أفلام و مسلسلات
* 2017: فيلم العاطي الله
* 2018: مسلسل ولاد علي
* 2022: فيلم الإخوان

### سيتكومات
* 2018:
** سيتكوم الدرب
* 2013:
** سيتكوم الكوپل
** سيتكوم بغيت نسولك
* 2017: سيتكوم بابو على بابي 
* 2023: سيتكوم الروصيطة

### التدريب
* مدرب المواهب الفنية في برنامج ستانداپ 

#### العضوية
* عضو فرقة إيموراجي

## الضجة الإعلامية
عبد العالي لمهر دار ضجة إعلامية عام 2023 بعد ما تعرض للإتهام بالإساءة للمرا فواحد من السكيتشات ديالو على المشجعات المغريبيات فكاس العالم، وترفعات عليه دعوة فالمحكمة بهاد الخصوص.

## مصادر

تصنيف:زيادة 1982
تصنيف:فنانين ؤ فنانات مغاربا
تصنيف:ناس تزادو ف زاݣورة
صردي

تصغير|قطعة ديال صردي كاتدوز لواد
**صردي** هوّا شكل ديال لغنم جاي من بني مسكين ف لمغريب.

## شكل ديالو
هوّا طويل.

ما عندوش صوف بزاف.

عندو دوّارة ديال زغب كحال جنب لعينين و عند نّيف.

لكسّابا كايڭولو : "صّردي حرّ : لعين و لكمّامة (لكحولية عند نّيف) و لدمعة (خطّ ديال زغب كحل هابط من لعين بحال دموع).

بدّاريجة، ماكايڭولوش على دّوّارة لكحلة ديال لعين "نّضاضر" بحال بلفرانساوية (les lunettes).

## تربية
لمغاربا كايبغيو حولي صردي بزاف ف لعيد لكبير. دكشي علاش بزاف ديال كسّاب شراو حولي سردي. و شكل ديالو كايغلب لبلدي.

ما كايسدقش ف جّبل.

## تصاور

Tropea bedots Sardi.jpg|قطعة في دكّالة
Beni Meskin tropea Sardi.jpg|قطعة في بني مسكين
Pitit berå Sardi.jpg|
Sardi sôre foirt distozêye.jpg|
Noere berbis beldi agnea Sardi.jpg|كايغلب لبلدي


## مصادر

تصنيف:بزوليات د لمغريب
لألفبائية لعربية د الشاط

**لألفبائية لعربية د الشاط** هيّ واحد الطريقة د لكتابة ديال اللهجات د لعربية لي كيتخدّمو فيها لحروف اللاتينية معا نماري لي كيعوّضو لحروف لي ماكاينينش ف لحروف اللاتينية. هاد لكتابة كاتّستعمل سيرتو ف لميصاجات د التيليفون و الصوشل ميديا، و شي مرات تا ف لإشهارات. ف لبدية كانو كيخدّموها الشباب ب لخصوص، ولاكين دابا بزاف د الناس من أعمار مختالفة كيكتبو ب هاد الطريقة.

هاد النضام د لكتابة د لعربية كيختالف على الطرقان لأكاديمية ديال لكتابة د لعربية ب حروف لاتينية، متلا ف التخدام د النماري بلاصت حروف لاتينية معدّلة ف تمتيل أصوات بحال "ق"، "ع" ؤلا "ض". و كيختالف ف كونو مديور ل لكتابة ديال اللهجات، ماشي لعربية لفصيحة.

## مصادر

تصنيف:لوغات عربية
تصنيف:ستيتناء من طاݣ ناقصين تصاور
تصنيف:اللوغة لعربية